CELEX: 62011CA0015
Language: da
Date: 2012-06-21 00:00:00
Title: Sag C-15/11: Domstolens dom (Fjerde Afdeling) af 21. juni 2012 — Leopold Sommer mod Landesgeschäftsstelle des Arbeitsmarktservice Wien (anmodning om præjudiciel afgørelse fra Verwaltungsgerichtshof — Østrig) (Nye medlemsstaters tiltrædelse — Republikken Bulgarien — national lovgivning, hvorefter tildeling af arbejdstilladelse til bulgarske statsborgere er undergivet en betingelse om undersøgelse af situationen på arbejdsmarkedet — direktiv 2004/114/EF — betingelserne for tredjelandsstatsborgeres indrejse og ophold med henblik på studier, elevudveksling, ulønnet erhvervsuddannelse eller volontørtjeneste)

18.8.2012   
            
            
               DA
            
            
               Den Europæiske Unions Tidende
            
            
               C 250/4
            
         Domstolens dom (Fjerde Afdeling) af 21. juni 2012 — Leopold Sommer mod Landesgeschäftsstelle des Arbeitsmarktservice Wien (anmodning om præjudiciel afgørelse fra Verwaltungsgerichtshof — Østrig)
   (Sag C-15/11) (1)
   
   (Nye medlemsstaters tiltrædelse - Republikken Bulgarien - national lovgivning, hvorefter tildeling af arbejdstilladelse til bulgarske statsborgere er undergivet en betingelse om undersøgelse af situationen på arbejdsmarkedet - direktiv 2004/114/EF - betingelserne for tredjelandsstatsborgeres indrejse og ophold med henblik på studier, elevudveksling, ulønnet erhvervsuddannelse eller volontørtjeneste)
   2012/C 250/06
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: Leopold Sommer
   
      Sagsøgt: Landesgeschäftsstelle des Arbeitsmarktservice Wien
   
      Sagens genstand
   
   Anmodning om præjudiciel afgørelse — Verwaltungsgerichtshof — fortolkning af Rådets direktiv 2004/114/EF af 13. december 2004 om betingelserne for tredjelandsstatsborgeres indrejse og ophold med henblik på studier, elevudveksling, ulønnet erhvervsuddannelse eller volontørtjeneste (EUT L 375, s. 12) og navnlig artikel 17, samt punkt 14 i bilag VI til liste omhandlet i artikel 20 i protokol om vilkårene og de nærmere bestemmelser for optagelse af Republikken Bulgarien og Rumænien i Den Europæiske Union (EUT 2005 L 157, s. 104) — en medlemsstats ordning, hvorefter der skal foretages en undersøgelse af arbejdsmarkedssituationen, inden der gives beskæftigelsestilladelse til bulgarske statsborgere — eventuel anvendelse af direktiv 2004/114/EF
   
      Konklusion
   
   
               1)
            
            
               Punkt 14 i del 1 i bilag VI til protokollen om vilkårene og de nærmere bestemmelser for optagelse af Republikken Bulgarien og Rumænien i Den Europæiske Union skal fortolkes således, at betingelserne for bulgarske studerendes adgang til arbejdsmarkedet på tidspunktet for de faktiske omstændigheder i hovedsagen ikke må være mere restriktive end de betingelser, der er fastsat i Rådets direktiv 2004/114/EF af 13. december 2004 om betingelserne for tredjelandsstatsborgeres indrejse og ophold med henblik på studier, elevudveksling, ulønnet erhvervsuddannelse eller volontørtjeneste.
            
         
               2)
            
            
               En national lovgivning som den i hovedsagen omhandlede behandler bulgarske statsborgere på en måde, der er mere restriktiv end den behandling, som tredjelandsstatsborgere er undergivet i medfør af direktiv 2004/114.
            
         
      (1)  EUT C 113 af 9.4.2011.